ऑक्सफैम की रिपोर्ट साफ-साफ दर्शाती है कि हमारे यहां आर्थिक असमानता आज चरम पर है और ज्यादातर विकासशील देश इस समस्या से ग्रस्त हैं। दरअसल, आज पूंजीवादी व्यवस्था कुछ ऐसा रूप ले चुकी है कि साधन संपन्न लोग और अधिक अमीर होते जा रहे हैं और गरीब और अधिक गरीब। इस व्यवस्था में पहले वस्तुएं उत्पादित की जाती हैं और फिर लोगों के भीतर उनकी जरूरतें पैदा की जाती हैं। इन्हीं वस्तुओं की लालसाएं आज हमें चारों ओर से घेरे हुए हैं। अमीर लोग इसी का फायदा उठा कर वह पूंजी भी सोख लेते हैं जो थोड़ी-बहुत मात्रा में निम्न और मध्य वर्ग के पास होती है। इन पूंजीवादी कौरवों ने ऐसा चक्रव्यूह रच दिया है कि आम मनुष्य उसमें फंसे बगैर नहीं रह सकता है।